L’alcaldessa felicita Policia Local i Serveis Socials per la seua ràpida intervenció en la residència d’ancians clausurada ahir
06/05/2015

# L’alcaldessa felicita Policia Local i Serveis Socials per la seua ràpida intervenció en la residència d’ancians clausurada ahir

[![: Imatge de dos agents de Policia Local vora la tanca de la residència](/images/noticias/2015/05/residencia-.jpg)](/images/noticias/2015/05/residencia-.jpg)

06.05.2015

Els agents van realitzar labors humanitàries per a atendre els ancians, contactar amb les famílies i buscar una residència alternativa

L’alcaldessa de Paterna, Elena Martínez, ha agraït hui als funcionaris municipals de Policia Local i Serveis Socials la seua ràpida intervenció ahir en la residència d’ancians que ha sigut clausurada davant d’una situació de desemparament i desprotecció dels ancians que es trobaven allotjats.

Els agents de Policia Local de Paterna van intervindre des del primer moment, personant-se en el lloc i activant el protocol necessari amb Serveis Socials. De forma immediata es va donar part al metge de guàrdia del Centre de Salut de Paterna, que va desenrotllar la primera atenció mèdica als sis ancians, decidint-se el trasllat a l’hospital Arnau de Vilanova d’una de les ancianes degut a una crisi d’hipertensió. La Policia Local va col•laborar amb la posada en coneixement dels fets als familiars i inclús en la busca d’una residència alternativa per al seu allotjament a què van ser derivats tres dels ancians, mentres que els altres dos van anar amb les seues famílies. Els informes elaborats per estos funcionaris municipals han sigut derivats al Jutjat perquè formen part de les investigacions pertinents, així com a la Conselleria de Benestar Social perquè puguen ser utilitzats en la denúncia administrativa que efectuarà la Generalitat Valenciana.

L’alcaldessa de Paterna, que va estar en la vesprada d’ahir en la residència junt amb els regidors de l’àrea del Major, Andrea Sánchez, i Serveis Socials, Juanma Rodríguez, ha mostrat el seu pesar pel trist succés succeït ahir encara que ha destacat la celeritat de les actuacions per part dels mitjans municipals que van col•laborar amb la resta d’administracions permetent que en unes hores els ancians reberen l’atenció requerida.